Մաքսիմ Մարտիրոսյան

Մաքսիմ Սահակի Մարտիրոսյան (), բալետի հայ խորհրդային արտիստ և բալետմայստեր, ՌԽՖՍՀ ժողովրդական արտիստ (1973)։ 

Դերասանուհի Մարուսյա Մարտիրոսյանի եղբայրը։

Կենսագրություն 
Ավարտել է Երևանի (1950) և Մոսկվայի (1952) պարարվեստի ուսումնարանները, ինչպես և Մոսկվայի Լունաչարսկու անվան թատերական արվեստի ինստիտուտի բալետմայստերական ֆակուլտետը (1967)։ 1952 թվականից եղել է Երևանի օպերայի և բալետի թատրոնի մենապարող (1958-1971 թվականներին՝ գլխավոր բալետմայստերը) և Երևանի պարարվեստի ուսումնարանի դասական պարի ուսուցիչ։ 1972 թվականից Մոսկվայի պարարվեստի ուսումնարանի գեղարվեստական մասի վարիչն է և գլխավոր բալետմայստերը։ Հրավիրվել է աշխատելու (1977-1978) Սան Պաուլուի (Բրազիլիա) բալետային խմբում։ 1992-1997 թվականներին եղել է Մոնրեալի (Կանադա) «Դիվերտիմենտո դե Մոնրեալ» բալետի խմբերի բալետմայստերը, 1997 թվականից՝ Երևանի պարարվեստի թատրոնի հիմնադիր-գեղարվեստական ղեկավարը։

Աշակերտներից են եղել Վիլեն Գալստյանը, Աննա Մարիկյանը, Ռուդոլֆ Խառատյանը, Նորայր Մեհրաբյանը և ուրիշներ։

Լավագույն բեմադրությունները 
 Դ. Եղիազարյանի «Անուրջների լիճը» (1968)
 Կոնստանտին Օրբելյանի «Անմահություն» (1969)
 Էդգար Հովհաննիսյանի «Անտունի» (1969)
 Արամ Խաչատրյանի «Գայանե» (1970, Վորոնեժում՝ 1971 թվականին, Ուլան Ուդեում՝ 1973 թվականին)
 Չայկովսկու «Մարդուկ-Ջարդուկը» (1977, Վորոնեժ)։

Մրցանակներ 
 ՀԽՍՀ արվեստի վաստակավոր գործիչ, 1960
 Ռուսաստանյան ԽՖՍՀ ժողովրդական արտիստ, 1973
 ՀՀ «Մեսրոպ Մաշտոց» շքանշան, 2001
 «Հայրենիքին մատուցած ծառայությունների համար» 2-րդ աստիճանի մեդալ, 2016

Ծանոթագրություններ 

Հայ բալետմայստերներ
Հայ բալետի արտիստներ
ԽՍՀՄ ժողովրդական արտիստներ
ԽՄԿԿ անդամներ
Երևանի պարարվեստի ուսումնարանի շրջանավարտներ
ՀԽՍՀ արվեստի վաստակավոր գործիչներ
Սուրբ Մեսրոպ Մաշտոցի շքանշանի ասպետներ
«Հայրենիքին մատուցած ծառայությունների համար» 2-րդ աստիճանի մեդալակիրներ